Vierpotige pronk as held van die dagAdze het perlemoenstropers se toerusting ter waarde van R50 000 uitgesnuffel (Foto: Verskaf) ’n Polisiehond van Port Alfred in die Oos-Kaap het Woensdag vermeende perlemoenstropers se duiktoerusting uit die bosse naby die Visrivier by die dorp uitgesnuffel. Die geraamde waarde van die toerusting is meer as R50 000. Die toerusting was in digte struike versteek [Foto: Verskaf] “Die energieke Adze is uit die voertuig geneem om by die soektog aan te sluit. Hy het minute later in digte struike suksesvol duiktoerusting uitgesnuffel,” vertel A.O. Majola Nkohli, woordvoerder van die polisie. Volgens Nkohli is die toerusting waarop beslag gelê is, meer as R50 000 werd. Dit sluit items soos duikpakke, pare duikvinne, duikskoene, pare duikhandskoene en uitskudgereedskap in.